[{"text_idx": "#000001", "text": "Gwirfoddolais yn ProMo-Cymru gyda\u2019r bwriad o wella fy mhortffolio ffotograffiaeth i fuddio fy mwriad gyrfa yn y dyfodol. Roeddwn yn ymwybodol o ProMo-Cymru yn barod, gyda syniad go dda o ba mor broffesiynol a chyfeillgar oedd y sefydliad. Treuliais ddeufis yn gwirfoddoli gyda ProMo-Cymru ac yn mwynhau pob eiliad ohono."}, {"text_idx": "#000009", "text": "Cefais y dasg o dynnu lluniau staff ar gyfer gwefan ProMo-Cymru, mwynheais gael gwneud hyn. Roedd gen i\u2019r rhyddid i osod y stiwdio fel yr oeddwn eisiau, ac fel oedd orau ar gyfer y briff. Er bod hyn yn bwysau arnaf, roedd yn rhywbeth mwynheais yn fawr, gan nad oeddwn eisiau cael fy nghyfarwyddo\u2019n gyfan gwbl."}, {"text_idx": "#000010", "text": "Derbyniais ganmoliaeth gyson am y gwaith roeddwn i\u2019n ei gynhyrchu, yn teimlo wedi fy ngwerthfawrogi ac yn rhan o\u2019r ti\u0302m. Cefais roi tro ar wahanol dechnegau stiwdio a dod yn gyfarwydd gyda\u2019r amgylchedd stiwdio hefyd."}, {"text_idx": "#000011", "text": "Un broblem cefais wrth dynnu lluniau\u2019r ti\u0302m oedd y diffyg lle yn y stiwdio. Roedd yr ystafell yn eithaf bach, ac felly\u2019n anodd gosod y goleuadau fel yr hoffwn. Er bod hyn yn her, roedd yn gyfle i ddefnyddio sgiliau datrys problemau, a gan fod hyn yn digwydd tra roeddwn i\u2019n tynnu lluniau, roedd rhaid meddwl am ddatrysiad yn sydyn iawn."}, {"text_idx": "#000013", "text": "Gwerthfawrogais fod pawb wedi gwneud i mi deimlo mor groesawus ac yn rhan o\u2019r ti\u0302m. Cefais fewnwelediad da i fyd creadigol nad oeddwn wedi bod yn rhan ohono gynt, a helpodd hyn i mi benderfynu beth i\u2019w wneud yn y dyfodol."}, {"text_idx": "#000014", "text": "Dysgais sgiliau a gwybodaeth ddefnyddiol iawn a gwneud ffrindiau da mewn cyfnod byr. Rwyf yn ddiolchgar iawn i\u2019r ti\u0302m cyfan, ond yn arbennig o ddiolchgar i Dayana, yn cynnig arweiniad bob dydd ac yn datblygu fy sgiliau technegol yn sylweddol, a sicrhau mod i\u2019n hapus o hyd. Mae\u2019n fentor ac yn ffrind gre\u0302t. Byddaf yn colli gweithio fel rhan o\u2019r ti\u0302m ond yn bendant yn cadw cysylltiad."}, {"text_idx": "#000015", "text": "Dymunwn bob lwc i Liam yn ei ddyfodol a gobeithiwn ddod ar ei draws eto\u2019n fuan. Os hoffech chi drafod profiad gwaith neu wirfoddol gyda ni, cysylltwch a\u0302 info@promo.cymru."}, {"text_idx": "#000016", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}]